**Sykursýki og akstur**

Þegar einstaklingur er með sykursýki og á lyfjum sem geta valdið blóðsykurfalli þýðir það að hann þarf að koma í veg fyrir möguleika á blóðsykurfalli undir stýri.

Gott er að venja sig á að mæla sig alltaf áður en sest er undir stýri og gera viðeigandi ráðstafanir ef með þarf.

Fyrir utan slysahættu þá er einnig hætta á því að einstaklingur sem lendir í blóðsykurfalli undir stýri missi ökuréttindin.

Ökumanni ber að tilkynna það sjálfur til umferðarstofu ef hann lendir í blóðsykurfalli undir stýri.

Vinna er í gangi við „Innri reglugerð LSH varðandi þetta mál (ágúst 2019).

**Samgöngustofa hefur gefið út eftirfarandi reglugerð:**

**Sykursýki.**

**Almennt**.

10. Í eftirfarandi liðum merkir mikil blóðsykurslækkun að umsækjandi geti ekki brugðist við af eigin rammleik og endurtekin blóðsykurslækkun er skilgreind sem annað tilfelli mikillar blóðsykurslækkunar á 12 mánaða tímabili.

*Hópur 1. Heilbrigðisskilyrði*.

10.1. Heimilt er gefa út eða endurnýja ökuskírteini fyrir umsækjanda sem þjáist af sykursýki. Taki hann lyf er það með fyrirvara um viðurkennt læknisfræðilegt álit og reglubundið lækniseftirlit, eftir því sem við á, hið minnsta á fimm ára fresti.

10.2. Ekki skal gefa út eða endurnýja ökuskírteini umsækjenda sem er með endurtekna mikla blóðsykurslækkun og/eða hefur skerta meðvitund um blóðsykurslækkun. Umsækjandi með sykursýki skal sýna fram á skilning á áhættunni sem tengist blóðsykurslækkun og getu til að hafa fullnægjandi stjórn á sjúkdómnum. Hópur 2. Viðbótar heilbrigðisskilyrði.

10.3. Taka má til athugunar útgáfu eða endurnýjun ökuskírteinis í hópi 2 fyrir umsækjanda með sykursýki. Ef hann tekur lyf sem eykur hættu á því að framkalla of mikla blóðsykurslækkun (þ.e. með insúlíni og tilteknum tegundum taflna), skulu eftirfarandi skilyrði gilda:

a) mikil blóðsykurslækkun hafi ekki átt sér stað undanfarna 12 mánuði,

b) umsækjandi hafi fulla meðvitund um blóðsykurslækkun,

c) umsækjandi sýni fram á fullnægjandi tök á sjúkdómnum með reglubundnum blóðsykursmælingum, a.m.k. tvisvar á dag, og þegar við á vegna aksturs,

d) umsækjandi verður að sýna fram á skilning á áhættu sem tengist blóðsykurslækkun,

e) engir aðrir fylgikvillar sykursýki séu til staðar sem hafa áhrif á ökuhæfni.

Slíkt ökuskírteini skal jafnframt gefið út að fengnu áliti þar til bærs læknis sem byggt er á reglubundnu eftirliti, sem ekki fer fram sjaldnar en á þriggja ára fresti.

Reglugerð um ökuskírteini nr. 830/2011, með áorðnum breytingum Sé munur á texta hér og í birtri reglugerð í Stjórnartíðindum gildir textinn eins og hann birtist í Stjórnartíðindum. 10.4. Tilkynna skal mikla blóðsykurslækkun, eigi hún sér stað í vöku, jafnvel þótt hún tengist ekki akstri, og skal hún leiða til mats á því hvort viðkomandi uppfylli skilyrði til að hafa ökuskírteini.

Heimild

Sótt 2. Júní 2017 af:  <https://www.samgongustofa.is/media/log-og-reglur-i-umferdarmalum/Reglugerd-um-okuskirteini-nr_830_2011-20141222.pdf>

Hafdís Lilja Guðlaugsdóttir

Hjúkrunarfræðingur